ടെക്നിസാംഗ്റ്റിന് ഐ.ഐ.ടി ഫണ്ടിംഗ് കൊച്ചി: കൊച്ചിയിലെ ബിഗ് ഡാറ്റാ സൈബര് സെക്യൂരിറ്റി സ്റ്റാര്ട്ടപ്പായ ടെക്നിസാംഗ്റ്റിന് 22 ലക്ഷം രൂപ സ്റ്റാര്ട്ടപ്പ് ഗ്രാന്റും ഫെലോഷിപ്പ് ഫണ്ടിംഗും ഐ.ഐ.ടി കാണ്പൂരിലെ സി3ഐഹബ് പ്രഖ്യാപിച്ചു. ഡിജിറ്റലൈസേഷന് വര്ദ്ധിക്കുന്ന സാഹചര്യത്തില് സൈബര്സുരക്ഷാ സ്റ്റാര്ട്ടപ്പുകളുടെ വളര്ച്ച മെച്ചപ്പെടുത്തുന്നതിന് ഉപകാരപ്രദമാകും. സൈബര്ഫിസിക്കല് സംവിധാനങ്ങളിലെ സുരക്ഷാപ്രശ്നങ്ങള് പരിഹരിക്കാവുന്ന തരത്തിലാണ് സി3ഐഹബ് പ്രവര്ത്തിക്കുന്നത്. നന്ദകിഷോര് ഹരികുമാര്, ഡിന്സണ് ഡേവിഡ് കുര്യന്, രാകേഷ് ഐക്കര എന്നിവരാണ് ടെക്നിസാംഗ്റ്റിന്റെ സ്ഥാപകര്. സൈബര് സുരക്ഷാ സ്റ്റാര്ട്ടപ്പുകളുടെ വളര്ച്ചയ്ക്ക് കേന്ദ്ര സര്ക്കാരിന്റെ പിന്തുണയോടെയാണ് ഐ.ഐ.ടി കാണ്പൂര് പദ്ധതികള് നടപ്പാക്കുന്നത്.